Wat beteken dit om 'N NALATENSKAP LAAT?
Jy kan lewens beïnvloed wanneer jy sterf, deur 'n bemaking in jou testament aan Die Gideons Internasionaal in Suid-Afrika na te laat; maak ons ​​'n begunstigde in jou versekeringspolisse of beleggings, of voeg 'n kodisil by jou testament.
WAT IS JOU NALATENSKAP?
Soos ons ouer word, wonder ons of die lewe enige sin en betekenis het – Wat het ons in die lewe bereik, of dalk nie bereik nie? Salomo het in sy boek Prediker ook hierdie vrae gevra en sy vrese vir 'n doellose lewe met ons gedeel.
Daar ís 'n doel vir jou bestaan hier op aarde: Om vir iemand iets te beteken en 'n impak op sy of haar lewe te hê. 'n Ware nalatenskap verryk mense se lewens. Dis nie 'n groot gebou, 'n erfporsie, sukses of prestasie nie.
Dink bietjie na oor die volgende beeld: Hoeveel pitte is in 'n peer? So vier tot agt, soms 'n bietjie meer. MAAR, hoeveel pere is in 'n pit? Wanneer ons 'n peer-pit plant en die boom word groot sal dit duisende pere dra wat elk ook weer duisende pitte het. Hierdie pitte het weer duisende bome tot gevolg wat miljoene pere dra. Hoeveel pere is in 'n pit?
WAT IS DIE IMPAK VAN 'N NALATENSKAP?
Tweeduisend jaar gelede het Jesus na die aarde gekom as God se nalatenskap vir die wêreld. Jesus raak soveel mense se lewens aan dat dit die beeld van die peer totaal oorskadu. Mense verander daagliks as gevolg van hierdie nalatenskap deur Iemand wat hulle nie kan sien nie en aan wie hulle nie kan vat nie. Dis nie 'n foto van Hom of iets wat Hy besit het wat mense verander nie, maar iets heel anders. Ons lees daarvan in Johannes 14:15-17: "As julle My liefhet, sal julle my opdragte uitvoer. Ek sal die Vader vra, en Hy sal vir julle 'n ander Voorspraak stuur om vir ewig by julle te wees, naamlik die Gees van die waarheid…"
Toe Jesus opgevaar het hemel toe het Hy die Heilige Gees vir ons gegee as nalatenskap. Net so kan ek en jy ook iets nalaat wat mense se lewens van geslag tot geslag kan verander. Dit wat jy in jou loopbaan bereik het, beteken niks in vergelyking met die invloed wat jy op verloregaande siele se lewens en harte kan hê nie.
Elkeen van ons weet watter invloed 'n Bybel op mense se lewens kan hê. Dalk het jy al self so 'n ervaring gehad en net so is daar ook vele getuienisse wat dit bevestig.
Ons is in ons tydelike bestaan hier op aarde besig om die Woord van God in mense se hande en harte te plaas. Wat gebeur egter wanneer ons die tydelike met die ewige verwissel het en aan God se voete in die hemel sit? Sal diegene wat agterbly in staat wees om met Sy opdrag hier op aarde voort te gaan? Indien daar genoeg mense is, gáán daar genoeg Bybels wees?
HOE LOS JY 'N NALATENSKAP?
'n Bemaking in jou testament aan Die Gideons Internasionaal in Suid Afrika.
Die Gideons Internasionaal in Suid Afrika 'n begunstigde in jou versekeringspolisse en/of beleggings te maak.
Byvoeging van 'n KODISIL tot jou testament
Ek lees onlangs die volgende stukkie waarheid raak: "Onlangs op 'n roudiens in 'n klein dorpie neem die gemeenskap afskeid van 'n tannie van 84. Net na die diens gaan staan die begrafnisondernemer voor. 'n Groot man, was op sy dag 'n geharde polisielid, maar daar staan hy met trane in sy oë en vertel hoe tannie Lenie jare terug die grootste verskil ooit in sy lewe gemaak het. "Ken jy Jesus?" het sy hom sommer so oor 'n koppie koffie gevra en die gesprek daarna het sy lewe verander."
Wat gaan jy nalaat?
Waarvoor sal jy onthou word?
Watter invloed het jy gehad op die geestelike rykdom van die geslagte wat na jou kom?
"Die ander saad het in goeie grond geval, en dit het opgekom, gegroei en 'n goeie oes gelewer. Party het dertigvoudig gedra, ander sestig- en nog ander honderdvoudig" (Markus 4:8).
WAT IS ONS BANKBESONDERHEDE?
EK WIL 'N NALATENSKAP LOS
Tree nou op deur die vorm hieronder in te vul en ons sal jou kontak OF LAAI die KODISIL af vir 'n bemaking, vul dit in en stuur dit aan finance@gideonssa.org